संध प्रदेश दमन तथा दानह आर-टी-ओ विभाग एवं उक्त विभाग के आर-टी-ओ निरीक्षक कई बार सवालों के घेरे में रहे है। पहले भी कई बार दमन तथा दानह आर-टी-ओ विभाग के अधिकारियों की कार्यप्रणाली, कमाउनीति एवं भ्रष्टनिती के चलते दमन-दीव व दानह प्रशासन शर्मशार हो चुकी है। इसके अलावे दमन आर-टी-ओ पर पूर्व में पड़े सीबीआई छापे से भी जो कीचड़ संध प्रदेश प्रशासन पर उड़ा था, शायद उस कीचड़ के छीटो से भी दोनों संध प्रदेशों की प्रशासन ने कोई सबक लेना ठीक नहीं समझा, शायद यही कारण है जिसके चलते आज दोनों प्रदेशों के आर-टी-ओ विभाग एवं विभागीय अधिकारी पुनः सवालों के घेरे में आ गए है।